جنات مهيد (اتولدت في 6 يناير 1986)، مغنية مغربية بتغنى باللغه المصريه. بدأت حياتها الفنيه بالغنا فى مهرجانات فى المغرب، ومشاركتها فى برنامج "Studio Deuxième" (بيتذاع على القناة الحكومية المغربية "Deuxième") اللى بيدوّر على مواهب غنائيه، وبعدين راحت مصر للسعى ورا المجد الفنى، واعجب بصوتها المنتج أحمد الدسوقى. لكن لانها كانت لسة صغيرة ولسه فى المدرسه فى المغرب فكان صعب التعاقد معاها. لكن فى سنة 2004 اتعاقد معاها، وفى سنة 2006 عملت أول ألبوماتها "اللى بينى وبينك" وصورت منه أغنيتين هما "أكتر من سنة"، و"بحبك" من إخراج المخرج المصرى محمد جمعه. الألبوم نجح فى مصر، وحقق أعلى نسبة مبيعات فى الشرق الاوسط، وأخد جايزة الاسطوانة الدهبية من شركة التوزيع "EMI"، واستلمتها سنة 2009 بعد ما كانت طلعت ألبومها التانى "حب امتلاك"، وكان فيه حداشر أغنية، ونجح هو التانى نجاح كبير. وفى نفس السنة نالت جايزة "ART" لأحسن اغنية سينجل على أغنية "حبيبى على نياته" اللى كتبها الشاعر المصرى بهاء الدين محمد، ولحنها محمد الصاوى.